cyanic-selkie/wikianc huggingface dataset:
Հակաօդային պաշտպանություն
ՀՕՊ-ը Առաջին և երկրորդ համաշխարհային պատերազմների ժամանակ
Հակահրթիռային պաշտպանության հիմնական միջոցներն են որսացող–ոչնչացնող հրթիռները, ռադիոլոկացիոն կայաններն ու ռադիոէլեկտրոնային պաշտպանության միջոցները, որոնց նպատակն է հակառակորդի բալիստիկ հրթիռներն իրենց թռիչքի հետագծի վրա որսալն ու ոչնչացնելը և դրանց նշանառությունը ճշգրտող համակարգերին ու միջոցներին ռադիոտեխնիկապես խանգարելը։
Ծանոթագրություններ
Կատեգորիա:Ռազմական ավիացիա Կատեգորիա:Ռազմական գործողություններ ըստ տեսակի Կատեգորիա:Հակաօդային պաշտպանություն
BEHER
BEHER կամ Bernardo Hernández (Բեռնարդո Էռնանդես), խամոն արտադրող իսպանական ֆաբրիկա, որը համարվում է աշխարհում ոլորտի ամենահեղինակավորներից մեկը  ։ Գործարանը գտնվում է Իսպանիայի Սալամանկա նահանգի Գիխուելո քաղաքում  ։ Այն հանդիսանում է ընտանեկան երրորդ սերնդի ֆաբրիկա, որը հիմնադրվե է 1920-ական թվականներին։ Ներկա դրությամբ ընկերությունը հանդիսանում է Կաստիլիա և Լեոն ինքնավար համայնքի 300 խոշորագույն ֆաբրիկաներից մեկը ։
2001 և 2004 թվականներին Ֆրանկֆուրտում տեղի ունեցած IFFA Delicat մսամթերքի ցուցահանդեսում «BEHER»-ը ճանաչվել է «Լավագույն միջազգային ընկերություն»։ Այդ ցուցահանդեսն իրենից ներկայացնում է մսամթերքի գլխավոր միջազգային մսային արտադրանքի ցուցադրման հարթակ, որը կազմակերպվում է երեք տարին մեկ անգամ ։ Ֆաբրիկայի արտադրանքների շարքում հատկապես առանձնանում է «Բելոտա Օրոն» («Bellota Oro»), որը 2007 և 2010 թվականներին տեղի ունեցած ցուցահանդեսների ժամանակ ճանաչվել է որպես «Աշխարհի լավագույն խամոն» ։
Պատմություն
1930-ական թվականների սկզբին Բեռնարդո Էռնանդես Բլասկեսը, օգտագործելով ընտանեկան փորձը, բացեց սեփական խոզաբուծական գործն ու հիմնեց ձեռնարկություն, որն ամբողջությամբ զբաղվում էր մսային արտադրանքի արտդարությամբ ։ 1970-ական թվականներին նրա որդին՝ Բեռնարդո Էռնանդես Գարսիան հիմնադրեց ստանձնեց ձեռնարկության ղեկավարումն ու սկսեց սեփական ագարակում աճեցնել իբերական խոզերեր։ Ներկա դրությամբ արդեն նրա երեխաներն են ղեկավարում ընկերությունը, որը հանդիսանում է ոլորտի լավագույն 6 ընկերություններից մեկը։ Այն շուկայում ունի 2 % մասնաբաժին։ Ընկերության արտադրանքը արտահանվում է բոլոր մայրցամաքներ՝ աշխարհի ավելի քան 30 երկիր, որոնց թվում են Հոնկոնգը, Հարավային Կորեան, Ճապոնիան, Ավստրալիան, Բրազիլիան, Ռուսաստանը և Եվրոպական միության բոլոր երկրները ։
Արտադրանք
«BEHER»-ը զբաղվում է բոլոր փուլերը ընդգրկող արտադրությամբ՝ իր սեփական դաշտերում խոզերի աճեցումից մինչև խամոնի ձեռքով կտրում։ Այդպիսով այն կազմակերպում է միաժամանակյա արտադրություն, որը հայտնի է երշիկեղենի ու մսային այլ ուտեստների շուկայում
Մրցանակներ և ճանաչում
Իր գործունեության ընթացքում «BEHER» ընկերությունը արժանացել է բազմաթիվ մրցանակների։ «BEHER»-ի արտադրանքների ստացած գլխավոր մրցանակներից ու տարբերակիչներից կարելի է առանձնացնել հետևյալները
Արտաքին հղումներ
Կատեգորիա:Իսպանական խոհանոց Կատեգորիա:1930 հիմնադրումներ Կատեգորիա:Իսպանիայի ընկերություններ
Բելգրադի վարչական բաժանում
Բելգրադը Սերբիայում ունի առանձին տարածքային միավորի կարգավիճակ։ Քաղաքային շրջանի տարածքը բաժանված է 17 համայնքի (општина): Դրանցից յուրաքանչյուրում կան տեղական ինքնակառավարման մարմիններ՝ համայնքի ղեկավար և կառավարություն։ Կառավարությունում կարող են լինել 19-ից 75 պատգամավոր։ Նրանք, իրենց հերթին, ընտրում են համայնքի անդամներին։ Համայնքի ժողովը, համաձայն օրենքի, կառավարում է տեղական բյուջեն, կարող է կազմակերպել տեղական համայնքներ, կարծիք է հայտնում համայնքի և քաղաքի զարգացման ծրագրերի վերաբերյալ, ղեկավարում է շինարարության համար հատկացված հողերը, ապահովում է իրավական պաշտպանություն բնակիչների համար և այլն ։
Տեղական ինքնակառավարման շրջանակներում համայնքը կատարում է հետևյալ գործառույթները ։
Համայնքների բնակչության վերաբերյալ տվյալները նշվում են 2011 թվականին Սերբիայում անցկացված մարդահամարի համաձայն ։ Համայնքային վարչական կենտրոնները կարևորվում են համարձակորեն։ Նովի Բոգոգրադի և Սավսկի-Վենակի համայնքները չեն ներառում բնակավայրեր, որոնք ամբողջովին գտնվում են Բելգրադի սահմաններում։
Նովի-Բեոգրադ և Սավսկի-Վենաց համայնքներն իրենց կազմում չունեն բնակավայրեր՝ քանի որ ամբողջովին տեղակայված են Բելգրադի սահմաններում։
Ծանոթագրություններ
Կատեգորիա:Սերբիա
Անսելմ Հյութենբրեներ
Անսելմ Հյութենբրեներ (Anselm Hüttenbrenner, ), ավստրիացի կոմպոզիտոր, դաշնակահար, երաժշտական քննադատ։ Ծնվել է 1794 թվականի հոկտեմբերի 13-ին Ավստրիական կայսրությունում։
Կենսագրություն
Անսելմ Հյութենբրեները հարուստ հողատիրոջ որդի է։ Ավարտելով Վիենյան կայսրական կոնվիկտը (ինտերնատ պալատական երգիչների համար) Գրացի համալսարանում ուսումնասիրել է իրավունք, երիտասարդական տարիներից երաժշտություն է հորինել։
Հայտնի է որպես տաղանդավոր դաշնակահար, Կոմս Մորիցա ֆոն Ֆրիսայի խորհրդով 1815 թվականին ուղևորվում է Վիեննա, որպիսզի դասեր վերցնի կոմպոզիտոր Անտոնիո Սալիերիից։ Ֆրանց Շուբերտի ընկերն է։
Ֆրանց Շուբերտը բարձր գնահատական էր տալիս Անսելմ Հյութենբրեների ստեղծագործություններին։ Հյութենբրեներն ուներ Շուբերտի մի քանի ձեռագրերը, այդ թվում նաև «Անավարտ սիմֆոնիայինը», որը մինչև 1865 թվականը հայտնի չէր։ Այն հայտնաբերել է վիեննացի դիրիժոր Յոհան Հերբեկը, որն էլ առաջին անգամ կատարեց սիմֆոնիան Վիեննայի երաժշտական ընկերության համերգին 1865 թվականի դեկտեմբերի 17-ին ։
Երաժշտական բարեգործական նախագծի հիսուն կոմպոզիտոր մասնակիցներից մեկն էր, որը 1819 թվականին նախաձեռնել էր կոմպոզիտոր և հրատարակիչ Անտոն Դիաբելին։ Դիաբելիի առաջարկին արձագանքել էին Ֆրանց Շուբերտը, Կառլ Չեռնին, Յոհան Նեպոմուկ Հումելը, Ֆրիդրիխ Կալկբրեները, Կոնրադին Կրեյցերը, Իգնաց Մոշելեսը, Սիմոն Զեխտերը և այլն։
1824 թ.-ից 1839 թվականները ղեկավարել է Գրացի երաժշտական ընկերությունը (այժմ Գրացի երաժշտության և թատրոնի համալսարան)։
Ստեղծագործական կյանք
Հյութենբրեները հեղինակ է չորս օպերաների, վեց սիմֆոնիաների, տաս ուվերտյուրաների, քսանչորս ֆուգաների և դաշնամուրի համար այլ պիեսների։ Նրան են պատկանում նաև 3 ռեքվիեմ, 9 պատարագ, մետ 300 կվարտետ տղամարդկանց համար և 200 երգ։
Ծանոթագրություններ
Կատեգորիա:Կոմպոզիտորներ այբբենական կարգով Կատեգորիա:Ավստրիացի կոմպոզիտորներ Կատեգորիա:Օպերային կոմպոզիտորներ Կատեգորիա:Ավստրիացի դաշնակահարներ Կատեգորիա:19-րդ դարի ավստրիացիներ
Ինդիա դե Բեֆորթ
Կյանք և կարիերա
Դե Բեֆորթը ծնվել է պարուհի Կարեն դե Բեֆորթի և Նիկ Լլոյդի ընտանիքում։ Նա մեծացել է Սուրեի կոմսությունում և ավարտել է Էշերի քոլեջը ։ Տասնհինգ տարեկանում սկսել է ելույթ ունենալ մանկական «Բեյզիլ Բրաշի շոու» սիթքոմում, իսկ 2007 թվականին նկարահանվել է ռեժիսոր Դեյվիդ Շվիմմերի «Վազի՛ր, չաղլիկ, վազի՛ր» կինոֆիլմում ։ Հաջորդ տարի տեղափոխվել է ԱՄՆ, որտեղ հեռուստատեսությունում կարիերան շարունակել է The CW-ի «Մի ծառի բլուր» սերիալում երկրորդական դերով։
2012 թվականին դե Բեֆորթը չարագործի մշտական դեր է ունեցել ABC Family-ի «Ջեյնի ոճում» կարճատև սերիալում ։ Դրանից հետո նկարահանվել է «Ինչպես հանդիպեցի ձեր մայրիկին», «Անհրաժեշտ դաժանություն», «Չիկագոյի ոստիկանություն» և «Կասլ» հեռուստասերիալներում։ 2015 թվականին ստացել է մշտական դեր ABC-ի «Արյուն և նավթ» փրայմ թայմ սերիալում ։
Անձնական կյանք
2015 թվականի օգոստոսի 29-ին դե Բեֆորթն ամուսնացել է դերասան Թոդ Գրինելի հետ ։ Նրանց որդին՝ Կրոսբի Ջեյմս Բեֆորթ-Գրինելը, ծնվել է 2018 թվականի մայիսի 18-ին ։
Ծանոթագրություններ
Կատեգորիա:21-րդ դարի դերասանուհիներ Կատեգորիա:Բրիտանացի կինոդերասանուհիներ Կատեգորիա:Բրիտանացի հեռուստատեսային դերասանուհիներ Կատեգորիա:Անգլիացի երգչուհիներ
Տալմոն սյուր Ժիրոնդ
Տալմոն սյուր Ժիրոնդ (Talmont-sur-Gironde), համայնք Ֆրանսիայում՝ Պուատու-Շարանտ երկրամասի Ծովափնյա Շարանտի գավառի Սենտի շրջանում։ Մտնում է Կոզ կանտոնի կազմի մեջ։
Համայնքի INSEE կոդ՝ 17437։
Բնակչություն
Համայնքի բնակչությունը 2010 թվականին կազմում էր 88 մարդ։
Արտաքին հղումներ
Կատեգորիա:Ֆրանսիայի համայնքներ
Աշոտ Մելքոնյան (այլ կիրառումներ)
Աշոտ Մելքոնյան անունը կարող է վերաբերել հետևյալ անձանց.
Յոհան Հերբեգ
Յոհան Հերբեգ (Johann Ritter von Herbeck, ), ավստրիացի կոմպոզիտոր և դիրիժոր։
Կենսագրություն
1852-1854 թվականներին Հերբերգը եկեղեցում ծառայել է որպես երգչախմբավար։ 1852 թվականից եղել է Վիեննայի արական երգչախմբի անդամ, իսկ 1856 թվականից՝ խմբավար, որի հետ կատարել է Ֆրանց Շուբերտի մի շարք ստեղծագործություններ արական երգչամբի համար։
1859-1870 և 1875-1877 թվականներին համագործակցել է Վիեննայի Երաժշտության սիրահարների ընկերության հետ՝ որպես դիրիժոր։ 1855 թվականին Անսելմ Հյութենբրեները Հերբերգին հանձնեց Ֆ․ Շուբերտի երբևէ չկատարված անավարտ սիմֆոնիայի ինքնագիրը, որն այդ նույն տարում Հերբերգը կատարեց Միության համերգին։
1866 թվականից Հերբերգը եղել է պալատական կապելլայի ղեկավարը, իսկ 1869 թվականից՝ Վիեննայի պալատական օպերայի կապելմեյստեր։ 1870 թվականից տնօրինել է պալատական օպերայի ղեկավարությունը, բայց 1875 թվականին լքեց այդ պաշտոնը։
1874 թվականին Հերբերգը ստացավ ազնվականի կոչում և դարձավ ֆոն Հերբերգ ։
Ստեղծագործական կյանք
Հերբերտին են պատկանում եկեղեցու համար գրված մի շարք ստեղծագործություններ, այդ թվում «E-dur» մեծ պատարագը և արական երգչախմբի համար պատարագ։ Նրա երգչախմբային ստեղծագործությունները մեծ հռչակ էին վայելում դեռևս նրա կենդանության օրոք։ Նրա ստեղծագործությունների մեջ կան նաև սիմֆոնիկ ստեղծագործություններ և լարային քառյակներ։ Հերբերգը այդքան էլ հայտնի կոմպոզիտոր չէ, այդուհանդերձ նրա «Երգեհոնային սիմֆոնիա»-ն և «Սիմֆոնիկ վարիացիաներ»-ը ձայնագրված են Համբուրգի սիմֆոնիկ նվագախմբի կողմից։
Գրականություն
Կատեգորիա:Ավստրիացի կոմպոզիտորներ Կատեգորիա:19-րդ դարի ավստրիացիներ Կատեգորիա:Ավստրիացի դիրիժորներ Կատեգորիա:Ավստրիացի երաժիշտներ
Վուլկանիզմ
Վուլկանիզմը կամ հրաբխայնությունը հալված ժայռի՝ մագմայի ժայթքումն է Երկիր մոլորակի, Լուսնի, մոլորակների մակերեսի վրա, որտեղ լավան, պիրոկլաստիկները և հրաբխային գազերը ժայթքման միջոցով ստեղծում են կափույր կոչվող միջավայր ։ Այն ներառում է բոլոր երևույթները, որոնք առաջացնում է մագման երկրի ընդերքում կամ կեղևի մեջ և բարձրանալով ընդերքից՝ մակերևույթին ձևավորում է հրաբխային ժայռեր։
Հրաբխային գործընթացներ
Մագման մակերևույթից կամ խորը ընդերքից բարձրանում է դեպի մակերեսը։ Եթե մագման հասնում է մակերեսին, ապա նրա վարքագիծը կախված է հալված ժայռի բաղադրության խառնուրդից և մածուցիկությունից։ Թանձր, մածուցիկ (հաստ) մագման ստեղծում է պայթուցիկ ժայթքման հատկանիշներով հրաբուխներ, մինչդեռ ոչ թանձր, հեղուկ մագման առաջացնում է առատահոս, հեղուկ ժայթքումներով հրաբուխներ, որոնք մեծ քանակությամբ լավա են ժայթքում դեպի մակերևույթ։
Որոշ դեպքերում բարձրացող կամ աճող մագման կարող է սառել և ամրանալ առանց մակերևույթի հասնելու։ Փոխարենը, սառեցված և ամուր հրաբխային զանգվածը բյուրեղանում է ընդերքում։
Մագմայի սառեցման արդյունքում ձևավորված բյուրեղների քիմիական նյութերը արդյունավետորեն դուրս են գալիս մագմայի հիմնական խառնուրդից, ուստի մնացած մագմայի քիմիական բաղադրությունը զարգանում է, քանի որ այն դանդաղ է ամրանում։ Թարմ չձևավորվածված մագմայի ժայթքումները կարող են վերափոխել ավելի զարգացած կամ հասունացած մագման՝ թույլ տալով ավելի մածուցիկ մագմայի ժայթքումներ։
Վուլկանիզմի շարժիչ ուժերը
Ջերմային կոնվեկցիոն հոսանքների հետևանքով կեղևում հալված ժայռի շարժումը, որը զուգորդված է երկրի մակերևույթի փոփոխությունների գրավիտացիոն ազդեցությամբ (էրոզիա, կուտակում, նույնիսկ աստերոիդային ներազդեցություն), բերում է տեկտոնիկ շարժման և, ի վերջո, հանգեցնում հրաբխայնության։
Հրաբուխներ
Հրաբուխները տեղակայված են այն վայրերում, որտեղ մագման հասել է Երկրի մակերևույթին։ Հրաբուխների տեսակները կախված են ժայթքման վայրից և մագմայի բաղադրությունից։
Երկրաշարժեր
Երկրաշարժերը, ընդհանուր առմամբ, կապված են Երկրի տեկտոնական ակտիվության հետ, սակայն որոշ երկրաշարժեր առաջանում են հրաբխային ակտիվության արդյունքում (թեպետ դրանք էլ, ինքնին, ի վերջո, նույն ուժերով են պայմանավորված) ։
Հիդրոթերմալ կափույրներ
Դրանք ձևավորվում են, երբ ջուրը համագործակցում է հրաբխի հետ ։ Դրանք ընդգրկում են գեյզերներ, տաք աղբյուրներ և ցեխի կաթսաներ, որոնք հաճախ օգտագործվում են որպես երկրաջերմային էներգիայի աղբյուր ։
Հրաբխային ձմեռ
Հրաբխային ժայթքումների ժամանակ արտանետվող գազի և մոխրի քանակությունը զգալի ազդեցություն ունի երկրագնդի կլիմայի վրա։ Խոշոր ժայթքումները առնչվում են կլիմայի որոշ փոփոխությունների հետ ։
Ժայռերի ձևավորումը
Երբ մագման սառում է, այն ամրանում է և ձևավորում ժայռեր։ Ժայռի տեսակը կախված է մագմայի քիմիական կազմից և սառեցման արագությունից։ Մակերևույթին հասնող մագման լավա դառնալու համար արագորեն սառչում է, որպես արդյունք առաջանում են փոքր բյուրեղներով ժայռեր, ինչպես օրինակ բազալտը։ Չափազանց արագ սառչող մագմայից ստեղծվում են հրաբխային ապակիներ (ժայռեր առանց բյուրեղների), ինչպիսիք են՝ օբսիդիանները։ Թեթև ներժայթքումների ավելի դանդաղ սառող մագման արտադրում է միջին բյուրեղներով կրաքարեր։ Ստորին նստվածքներում մնացող մագման սառչում է դանդաղ, հանգեցնելով ավելի մեծ բյուրեղներով ժայռերի, ինչպիսիք են գրանիտը եւ գաբրոն։
Մագմայի հետ շփվող գոյություն ունեցող ժայռերը կարող են հալվել և վերածվել մագմայի։ Մագմային հարակից այլ ժայռերը կարող են փոփոխվել շփման մետամորֆիզմի կամ մետասոմատիզմի միջոցով, քանի որ դրանք վնասվում են ջերմությունից և խուսափում հիդրոթերմալ հեղուկներից։
Զեդոբան (Խարագաուլի շրջան)
Զեդոբան (ზედუბანი), գյուղ Վրաստանում։ Գտնվում է Իմերեթի մարզի Խարագաուլի շրջանում։
Դիրք
Գյուղը գտնվում է ծովի մակարդակից 500 մետր բարձրության վրա։ Շրջկենտրոն Խարագաուլից հեռու է 16 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 154 մարդ, մեծամասնությունը՝ վրացիներ։
Տրանսպորտ
Գյուղը շրջկենտրոն Խարագաուլի հետ կապված է ավտոխճուղով։ Տարածքով է անցնում Թբիլիսի-Բաթում երկաթուղին։
Ամենամոտ օդանավակայանը գտնվում է Քութայիս քաղաքում։
Մահվան երջանիկ օր (ֆիլմ)
«Մահվան երջանիկ օր» (Happy Death Day), 2017 թվականի ամերիկյան սարսափ-կատակերգական ֆիլմ, որը նկարահանվել է ռեժիսոր Քրիստոֆեր Բո Լենդոնի կողմից Blumhouse Productions ստուդիայում։ Սցենարը գրել է Սքոթ Լոբդելը։
Սյուժե
Տրիշը երիտասարդ, շվայտ կյանք վարող աղջիկ է, որը մի քանի տարի առաջ կորցրել էր մորը և փչացրել հարաբերությունները հոր հետ։ Նա սովորում է, ապրում հանրակացարանում, չունի իրական ընկերուհիներ, ոչ էլ մշտական ընկեր։ Սեպտեմբերի 18-ի առավոտյան՝ իր ծննդյան օրը, նա արթնանում է հազիվ ծանոթ համակուրսեցու սենյակում, ում անունը Կարտեր էր, և հեռանում՝ ուշադրություն չդարձնելով հեռախոսին, որին զանգում էր հայրը։ Միակը, ով շնորհավորում է Տրիշին իր հանրակացարանի հարևանուհի Լորին էր․ Տրիշը նրա թխած կեքսը նետում և գնում է սիրեկանի՝ ամուսնացած բժշկի և ուսուցչի՝ Գրեգորի Բաթլերի հետ հանդիպման։ Երեկոյան երեկույթի գնալիս Տրիշի վրա երեխայի դիմակով ինչ-որ մեկը հարձակվում է և դանակով հարվածում նրան։
Տրիշն արթնանում է անկողնում, զգալով ցավը գոյություն չունեցող վերքից, և տեսնում է, որ ժամացույցի վրա կրկին 9:01 է և սեպտեմբերի 18-ը, ու հեռախոսը զանգում է, և նա կրկին Կարտերի սենյակում է։ Տրիշը դուրս է գալիս հանրակացարանից և համոզվում, որ «նախորդ» առավոտվա բոլոր իրադարձությունները կրկնվում են։ Երեկույթին նա գնում է այլ ճանապարհով, բայց այնտեղ նրան կրկին սպանում է դիմակով անծանոթը։ Նույն վայրում կրկին արթնանալով՝ նա փորձում է պատմել տեղի ունեցածը Լորիին, սակայն վերջինս ակնհայտորեն չի հավատում և միայն խորհուրդ է տալիս հանգստանալ. Տրիշը որոշում է ոչ մի տեղ չգնալ և պաշտպանվել իր սենյակում, բայց մարդասպանը, միևնույն է, նրան գտնում է։
Տրիշը համոզվում է, որ հայտնվել է ժամանակավոր հանգույցում, որը փակվում է նրա մահվան պահին։ Հերթական արթնացումից հետո նա պատմում է իր պատմությունը Կարտերին. վերջինս խորհուրդ է տալիս օգտվել իրադարձությունների հաջորդականության իմացությունից, որպեսզի բացահայտի մարդասպանին, կանխի իր մահը և դրանով իսկ խզի շրջապտույտը։ Մի քանի փուլերի ընթացքում նա ստուգում է բոլոր նրանց, ովքեր, իր կարծիքով, կարող էին նրան սպանել, և համոզվում է, որ նրանցից ոչ մեկը մարդասպան չէ։ Այս ընթացքում նա շատ բան է սովորում շրջապատի մասին և հասկանում է, թե ինչպիսի սարսափելի մարդ է ինքը. նա փոխում է իր հարաբերությունները իր, կյանքի նկատմամբ և սիրահարվում է Կարտերին։
Հերթական մահվանից հետո, այս անգամ բեյսբոլի գնդակի հարվածից, Տրիշը առավոտյան արթնանալով կորցնում է գիտակցությունը և հայտնվում է հիվանդանոցում։ Այնտեղ Բաթլերը պատմում է, որ իր մոտ բազմաթիվ մահացու վերքերի հետքեր են հայտնաբերվել։ Ակնհայտ է, որ կրկնվող մահերն անհետևանք չեն անցնում, և կյանքերի պաշարը անվերջ չէ, անհրաժեշտ է լուծել խնդիրը, քանի դեռ ուշ չէ։ Բայց հենց հիվանդանոցում Տրիշի վրա կրկին հարձակվում է մոլագարը. նա սպանում է ոստիկանության սպային և պայթեցնում է ոստիկանական մեքենան աղջկա հետ միասին։
Ի սարսափ Տրիշի հաջորդ առավոտ ամեն ինչ նորից կրկնվում է։ Երբ Լորին հերթական անգամ նրան կեքս է հանձնում, Տրիշը հանկարծ հիշում է, որ նախորդ շրջափուլում արել է այն, ինչ մինչ այդ երբեք չի արել. հյուրասիրված կեքսն է կերել։ Նա գլխի է ընկնում, որ կեքսը թունավորված է եղել, և հենց Լորին է իսկական մարդասպանը. երբ թունավորման ծրագիրը չի հաջողվել, նա ազատ է արձակել Թոմբսին, որպեսզի սպանի հարևանուհուն։ Տրիշը մեղադրում է Լորիին, նա կեքսը ոստիկանությանը հանձնելու սպառնալիքից հետո խոստովանում է, որ սիրահարված է Բաթլերին և ցանկանում է վերացնել մրցակցին, որից հետո հարձակվում է՝ առանց թաքնվելու։ Տրիշը կարողանում է պայքարել՝ Լորիին բռնությամբ կերակրելով թունավորված կեքսը և հարևանին դուրս շպրտելով պատուհանից։
Սրճարանում նստած՝ Տրիշն ու Կարտերը քննարկում են տեղի ունեցածը, պարզվում է, որ Տրիշը երբեք չի դիտել «Արջամկան օրը» ֆիլմը։ Հաջորդ առավոտ Տրիշը կրկին արթնանում է Կարտերի անկողնում, կարծես հանգույցը նորից է սկսվել, բայց դա կատակ էր. ցիկլը վերջապես պատռվել է, եկել է հաջորդ օրը։
Արտադրանք
Ֆիլմն առաջին անգամ հայտարարվել է 2007 թվականի հուլիսին, իսկ Մեգան Ֆոքսը նախագծին կցվել է որպես գլխավոր դերակատարուհի ։
2016 թվականի հոկտեմբերի 11-ին Blumhouse Productions ընկերությունը հայտարարել է, որ ֆիլմում գլխավոր դերը կխաղա Ջեսիկա Ռոթը։ Քրիստոֆեր Բո Լենդոնը կլինի սցենարիստ և ռեժիսոր, իսկ Ջեյսոն Բլումը հանդես կգա որպես Blumhouse Productions-ի պրոդյուսեր ։ 2016 թվականի նոյեմբերի 8-ին տեղեկություն էր հայտնվել, որ Իսրայել Բրուսարդը, Ռուբի Մոդինը, Չարլզ Էյթքենը և Ռեյչել Մեթյուզը միացել են դերասանական կազմին ։
Ֆիլմը նկարահանվել է հինգ շաբաթվա ընթացքում Նոր Օռլեանի Լոյոլայի համալսարանի տարածքում ։ Տրիշի կրկնվող արթնացման տեսարանները նկարահանվել են երկու օր շարունակ ։
Շարունակություն
Ֆիլմի թողարկումից հետո ռեժիսոր Քրիստոֆեր Լենդոնը հայտնել է, որ ժամանակավոր հանգույցի մեջ Տրիշերի հայտնվելու պատճառը կբացահայտվի սիքվելում ։ Սիքվելի նկարահանումները սկսվել են 2018 թվականի մայիսին, ֆիլմը էկրան է բարձրացել 2019 թվականի փետրվարին։
Ֆիլմում գործում են նույն գլխավոր հերոսները, բայց ավելացվում են մի քանի նոր կերպարներ։ Ակցիան սկսվում է սեպտեմբերի 19-ի առավոտյան, երբ Տրիշն արթնանում է Կարտերի սենյակում և համոզվում, որ ժամանակավոր ցիկլը ընդհատվել է։ Բայց այստեղ սենյակ է ներխուժում Ռայանը, ով առաջին ֆիլմի ընթացքում առավոտյան մտածում էր, թե արդյոք Կարտերին հաջողվել է քնել Տրիշի հետ, նա հայտարարում է, որ երկրորդ անգամ է ապրում այդ օրն այն բանից հետո, երբ անծանոթը սպանվել է երեխայի դիմակով։
Քննադատություն
Rotten Tomatoes-ի կայքում ֆիլմն ունի 71% վարկանիշ՝ 135-ի հիման վրա, 10-ից 6-ի միջին հաշվով ։
The Sun-ից Ջեյմի Իսթը նրան անվանել է «Մարկ Ուոթերսի «Դաժան աղջիկների» ոճով սլեշեր»» ։ «Ռոսիյսկայա գազետա»-ի մեկնաբան Ալեքսեյ Լիտովչենկոն նշել է ռեժիսոր Լենդոնին․ «Նրա հմուտ աշխատանքի շնորհիվ ժամանակավոր հանգույցի և բարոյական կերպարանափոխության փիլիսոփայական առակը միաձուլվել է էքստատիկ սիմբիոզի մեջ մահացած դեռահասների մասին տիպային ժապավենով» ։
Ծանոթագրություններ
Կատեգորիա:Universal Pictures ֆիլմեր Կատեգորիա:Ֆիլմեր վրեժի մասին Կատեգորիա:Սլեշեր ֆիլմեր Կատեգորիա:Ամերիկյան սարսափ ֆիլմեր Կատեգորիա:Անգլերեն ֆիլմեր Կատեգորիա:2017 ֆիլմեր Կատեգորիա:Ամերիկյան թրիլեր ֆիլմեր Կատեգորիա:Նոր Օռլեանում նկարահանված ֆիլմեր Կատեգորիա:Ամերիկյան ֆիլմեր վրեժի մասին Կատեգորիա:Ամերիկյան ֆիլմեր Կատեգորիա:Ամերիկյան պատանեկան կինոկատակերգություններ Կատեգորիա:Լոս Անջելեսում նկարահանված ֆիլմեր Կատեգորիա:Ֆիլմեր մահվան մասին Կատեգորիա:Ամերիկյան սարսափ թրիլեր ֆիլմեր Կատեգորիա:Ամերիկյան կինոկատակերգություններ Կատեգորիա:Ամերիկյան ֆանտաստիկ ֆիլմեր Կատեգորիա:Ամերիկյան ռոմանտիկ ֆիլմեր Կատեգորիա:Ֆիլմեր դեռահասների համար Կատեգորիա:Ամերիկյան սիքվել ֆիլմեր Կատեգորիա:Ամուսնական դավաճանությունը ֆիլմերում Կատեգորիա:Ամերիկյան սարսափ կատակերգություն ֆիլմեր
Սերաին
Սերաին (Ceráin, բասկ.՝ Zerain), բնակավայր և մունիցիպալիտետ Իսպանիայում՝ Գիպուսկոայի ենթարկման տակ՝ Բասկերի երկիր համայնքի տարածքում (ինքնավար համայնք)։ Մունիցիպալիտետը գտնվում է Գոյերի շրջանում։ Տարածքը կազմում է 10,37 կմ2։ Բնակչությունը 2010 թվականի տվյալներով կազմել է 249 մարդ։ Ադմինիստրատիվ կենտրոնից գտնվում է 50 կմ հեռավորության վրա։
Պատմություն
Սերաինը հիմնադրվել է 1615 թվականին։
Արտաքին հղումներ
Կատեգորիա:Իսպանիայի բնակավայրեր
Ունեչայի շրջան
Ունեչայի շրջան (Унечский район), մունիցիպալ շրջան Ռուսաստանի Դաշնության Բրյանսկի մարզում։
Ստեղծվել է 1929 թվականին։ Վարչական կենտրոնը՝ Ունեչա ։
Բնակչություն
2010 թվականի մարդահամարի արդյունքներով շրջանում բնակվում էր 41011 մարդ։ Բնակչության խտությունը կազմում էր 36,29 մարդ/կմ²։
Արտաքին հղումներ
Կատեգորիա:Բրյանսկի մարզ Կատեգորիա:Ռուսաստանի շրջաններ ըստ դաշնային սուբյեկտների
Ալենկուր (Արդենների գավառ)
Ալենկուր (Alincourt), համայնք Ֆրանսիայի Շամպայն-Արդեն մարզի Արդեններ գավառում ։
Բնակչությունը 2014 թվականի դրությամբ կազմում է 144 մարդ, բնակչության խտությունը` 16.71 մարդ/կմ²։ Բնակավայրը զբաղեցնում է 8.62 կմ² տարածք։
Աշխարհագրություն
Գտնվում է Փարիզ քաղաքից 160 կմ հյուսիս-արևելք, Շալոն ան Շամպայն քաղաքից 50 կմ հյուսիս, Շառլվիլ Մեզիեր քաղաքից 50 կմ հարավ-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 77 աշխատունակ (15-64 տարեկան) բնակիչ, որոնցից ակտիվ էին 65-ը, իսկ ոչ ակտիվները` 12։ Ակտիվության ցուցանիշը կազմում է 84,4 %։ 65 աշխատունակ մարդկանցից աշխատել է 57 անձ (34 տղամարդ և 23 կին)։ Գործազուրկ են եղել 8 անձ (4 տղամարդ և 4 կին)։ 12 անաշխատունակներից 3-ը եղել են աշակերտներ կամ ուսանողներ, 2-ը` թոշակառուներ, իսկ 7-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Բիլանչինո
Բիլանչինո (Lago di Bilancino) լիճ Իտալիայում։ Գտնվում է Տոսկանա մարզի Ֆլորենցիա գավառում։
Տեղակայված է Բարբերինո դի Մուջելլո կոմունայից ոչ շատ հեռու, ծովի մակարդակից բարձր է 252 մետր։ Մակերեսը կազմում է 5 կմ²։ Առավելագույն խորությունը 31 մետր է։
Արտաքին հղումներ
Կատեգորիա:Իտալիայի լճեր Կատեգորիա:Եվրոպայի լճեր
Կենսի սու լը Մոն
Կենսի սու լը Մոն (Quincy-sous-le-Mont), համայնք Ֆրանսիայում, Պիկարդիա մարզի Էնա գավառում։ Մտնում է Ֆեր ան Տարդենուա կանտոնի կազմի մեջ։ Հանդիսանում է Սուասոնի շրջանի կոմունա։ Փոստային ինդեքս՝ 02633:
Համայնքի INSEE կոդ՝ 02142։
Բնակչություն
Համայնքի բնակչությունը 2010 թվականին կազմում էր 231 մարդ։
Վիկիո
Վիկիո  (Vicchio), կոմունա Իտալիայի Տոսկանա մարզի Ֆլորենցիա գավառում։
Կենսի սու լը Մոն
Տնտեսություն
2010 թվականի տվյալներով՝ աշխատունակ տարիքի 43 մարդկանցից (15-64 տարեկան) 35-ը տնտեսապես ակտիվ էին, 8-ը՝ ոչ ակտիվ (ակտիվության ցուցանիշը՝ 81,4 %, 1999 թվականին եղել է 64,5 %)։ 35 աշխատունակ բնակիչներից 29-ը աշխատում էին (17 տղամարդ և 12 կին), անաշխատանք էին 6-ը (2 տղամարդ և 4 կին)։ 8 անգործունակ մարդկանցից 4-ը աշակերտներ կամ ուսանողներ էին, 1-ը՝ թոշակառու, 3-ն անաշխատունակ էին այլ պատճառներով ։
Վիկիո
Բնակչությունը կազմում է 8124 մարդ (2008 թվականի տվյալներով)։ Բնակչության խտությունը՝ 59 մարդ/կմ²։ Տարածքը՝ 138 կմ²։ Փոստային ինդեքս՝ 50039։ Հեռախոսային կոդ՝ 055։
Կենսի սու լը Մոն
Արտաքին հղումներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Վիկիո
Կոմունայի հովանավորն է Սուրբ Հովհաննես Մկրտիչը։ Տոնը նշվում է հունիսի 24-ին։
Ժողովրդագրություն
Բնակչություն
Արտաքին հղումներ
Կատեգորիա:Իտալիայի բնակավայրեր
Արևային և լուսնային հարֆեր
Արևային և լուսնային հարֆեր, արաբերենի այբուբենի տառերի երկու տարատեսակներ։ Դրանք տարբերվում են հնչողության տեսանկյունից. առաջինները իրենց են «ձուլում» որոշյալ հոդի («ալ») ﻝ հարֆը, իսկ երկրորդները չեն ձուլում։ Արաբերենում «արև» բառը՝ աշ-շամս՝ الشمس, և «լուսին» բառը՝ ալ-կամար القمر, դրա լավագույն օրինակներն են։ Այստեղից գալիս են հարֆերի անվանումները։
Հարֆեր
Արաբերենի այբուբենի նվազագույն միավորը, որն իրենից ներկայացնում է բաղաձայն ու ձայնավոր հնչույթների միություն, կոչվում է «հարֆ» (حرف)։ Այս եզրույթի կիրառությանը առաջին անգամ հանդիպում է միջնադարյան արաբ լեզվաբան ալ-Խալիլ իբն Ահմադի աշխատությունում։ Կոնտեքստի համաձայն՝ նա օգտագործել է այդ եզրույթը վանկաչափական նվազագույն միավոր իմաստով ։
Հարֆը կարելի է ձևակերպել որպես տառ, քանի որ ընդունված է ասել, որ արաբերենի այբուբենը բաղկացած է 28 հարֆերից։ Որոշ հեղինակներ այն անվանում են ամանակ՝ հունական քերականական եզրութաբանության համաձայն, մյուսները՝ տառ ։ Սեմական լեզուներում չկան առանձին բաղաձայններ ու ձայնավորներ։ Հետևաբար, ձևաբանական նվազագույն միավորը ոչ թե վանկն է, այլ ամանակը ։ Հարֆն օգտագործվում է ինչպես հնչույթ, այնպես էլ գրույթ իմաստներով։ Հարֆը կարող է իր կազմում ունենալ 28 բաղաձայններից ու երեք ձայնանիշերից մեկը (ա,ու,ի)։ Բաղաձայն հնչյունը նրանում հաստատուն է, իսկ ձայնավորը կարող է փոխվել։ Գոյություն ունի նաև զրոյական ձայնավոր հասկացությունը, որը ամանակը վերածում է տառի։ Այսինքն, հարֆը միշտ ունի ձայնավոր՝ թեկուզ զրոյական։ Բաղաձայնը նույնպես կարող է լինել զրոյական. այդ դեպքում ձայնավորներն ավելի ազատ են, սակայն հարֆի կառույցը դրանից փոփոխության չի ենթարկվում։
Արևային հարֆեր
Արևային են կոչվում արաբերենի այն հարֆերը, որոնցից առաջ գրվող որոշյալ հոդի «լ» մասնիկն ասիմիլացվում է տվյալ հարֆի հետ։ Արաբերենի արևային հարֆերը տասնչորսն են՝
Լուսնային հարֆեր
Լուսնային են կոչվում արաբերենի այն հարֆերը, որոնցից առաջ գրվող որոշյալ հոդի «լ» մասնիկը չի ասիմիլացվում տվյալ հարֆի հետ։
Գրավոր լեզվում
Արաբերենի գրավոր լեզվում որոշյալ հոդը՝ ال, արաբերենի արևային հարֆերից առաջ ընդունված է գրել սաստկացնող նշանով՝ «շադդայով»։
Հետաքրքիր փաստեր
Իրանում վեցերորդ դասարանից սկսած դասավանդվում է արաբերենը որպես Ղուրանի լեզու։ Որպեսզի աշակերտները լավ սերտեն դասը, և հիշեն, թե որ դեպքերում պետք է արտասանեն «ալ» նախածանցի լ-ն և որ դեպքերում ոչ, ստեղծվել է հետևյալ պարսկերեն նախադասությունը, որի բոլոր հնչյունները արևային (շամսի) հնչյուններից են բաղկացած՝ «شنل زردست», արտասանվում է՝ «շենել զ ա րդ ա սթ», և պարսկերենում նշանակում է՝ «թիկնոցը դեղին է»։ Բոլոր մյուս հնչյուններն լուսնային հնչյուններին են համապատասխանում։
Պետք է նաև նշել, որ պարսկերեն այբուբենում նման տարբերակում (արևային և լուսնային) գոյություն չունի, ինչպես նաև արաբերենում թեթև տարբերություն ունեցող հնչյունները (օրինակ՝ ظ, ز, ض և ذ) պարսկերենում նույն ձև են հնչում, որի պատճառով էլ վերոնշյալ պարսկերեն նախադասությունը կարող է ներառել բոլոր 14 արևային տառերի հնչյունները։
Ծանոթագրություններ
Կատեգորիա:Արաբերենի այբուբեն Կատեգորիա:Արաբերեն
Զվարե (Խարագաուլի շրջան)
Զվարե (ზვარე), գյուղ Վրաստանում։ Գտնվում է Իմերեթի մարզի Խարագաուլի շրջանում։
Դիրք
Գյուղը գտնվում է ծովի մակարդակից 700 մետր բարձրության վրա։ Շրջկենտրոն Խարագաուլից հեռու է 24 կմ։ Հայտնի է բնական աղբյուրներով։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 279 մարդ, մեծամասնությունը՝ վրացիներ։
Տրանսպորտ
Գյուղը շրջկենտրոն Խարագաուլի հետ կապված է ավտոխճուղով։ Տարածքով է անցնում Թբիլիսի-Բաթում երկաթուղին։
Ամենամոտ օդանավակայանը գտնվում է Քութայիս քաղաքում։
Ծանոթագրություններ
Կատեգորիա:Վրաստանի գյուղեր Կատեգորիա:Խարագաուլի շրջան
Կազանի պաշարում
1552 թվականին Կազանի պաշարումը ռուս-կազանական պատերազմների վերջին ճակատամարտն էր և այն հանգեցրեց Կազանի խանության անկմանը։ Հակամարտությունը շարունակվեց Կազանի գրավումից, քանի որ Քալիմում և Միշատամաքում ձևավորվել էին ապստամբական կառավարություններ և Նոգայի հորդայից նոր խան էր կանչվել։ Այս ապստամբությունը տևեց մինչև 1556 թվականը։
Նախապատմություն
Խանության գոյության ընթացքում (1438-1552) ռուսական ուժերը առնվազն տասը անգամ պաշարեցին Կազանը (1469, 1478, 1487, 1506, 1524, 1530, 1545, 1547, 1549-1550, 1552)։ 1547 և 1549-1550 թվականներին Իվան Ահեղը պաշարեց Կազան, բայց դժվարությունները ստիպեցին նրան նահանջել։ Ռուսները նահանջեցին 18 կմ և կառուցեցին Սվյաժսկի քաղաքը կամ բերդը։ Նրանք նաև բռնակցեցին Վոլգայից արևմուտք գտնվող երկիրը, որը թուլացրեց խանությունը։ Խաղաղության կողմնակիցները համաձայնեցին ընդունել ռուսամետ Շահ Ալիին որպես խան, իսկ ազգայնամոլը վերականգնեցին իշխանությունը, Շահ Ալին փախավ, և Յադեգար Մոխամադը կոչվեց որպես խան։ Այնպիսի հոգևոր առաջնորդների, ինչպիսին էր Քոլշարիֆը, ժողովրդին ոգեշնչեցին վճռական դիմադրության։
Պաշարումը
Ռուսական ուժերը ընդգրկում էին ստրելեցներին, ինչպես նաև Մոսկվայի և Քասիմի անկանոն ֆեոդալական հեծելազորը և մուսկովյան հրետանին և սակրավորները, որոնք կարևոր դեր էին խաղում։ Սկզբում նրանց դեմ դուրս եկավ Կազանի թաթարական կայազորը, 10-անոց Նոգայի հեծյալները Կազանի խան Յադեգար Մոխամմադի գլխավորությամբ, ով ծագում էր Նոգայի հորդայից։ Չերեմիսական ստորաբաժանումները և Կազանի անկանոն ֆեոդալական հեծելազորը համապատասխանաբար Կազանի հյուսիսային և արևելյան անտառներում էին կենտրոնացված, և ունեին Արչայի ամրոցը՝ որպես իրոնց կենտրոնակայան։ Ճակատամարտից առաջ ռուսները ամրոց ունեին Վոլգայի վրա՝ Իվանգորոդը, որը հետագայում հայտնի էր որպես Սվիյաժսկ, որը Կազանից մի քանի կիլոմետր հեռավորության վրա։ Ռուս ռազմական ինժեներ Իվան Վիրոդկովը կառուցել էր այս փայտե ամրոցը 1551 թվականին, երբ խաղաղությունից հետո խանության արևմտյան հատվածը անցել էր Ռուսաստանին։ Դա պետք է ծառայեր որպես ուժեղ հենակետ մոսկովյան բանակի կողմից Կազան գրավելու համար։
Իվան Վիրոդկովը տեղում կառուցել է 12 մետր բարձրությամբ փայտե պաշարման աշտարակ (որը կոչվում է նաև «մարտկոց-աշտարակ», այն տարբերելու համար նախնական պարկուճային պաշարման շարժիչներից)՝ ոչնչացնելով թնդանոթները։ Կազանին պաշտպանող մի քանի թնդանոթը նախ պետք է գործի դրվեր աշտարակի արդյունավետության համար, այլապես դրա ակնհայտ թիրախ կդառնար մնացած թաթարական հրետանին ։
Հոկտեմբերի 2-ին սակրավորները պայթեցրել են Նոգայի և Աթալըքի դարպասները։ Ռուս զինվորները մտան քաղաք, նրանց դեմ դուրս եկավ քաղաքացիական բնակչությունը, ինչպես նաև Կազանի բանակը։ Պարտվելուց հետո որոշ վերապրածներ շրջափակվել են միջնաբերդի տարածքում։ Այնուհետև խան Յադեգար Մոքսադին և Նոգայի առաջնորդ Զայնաշի գերեվարվելուց հետո միջնաբերդի պաշտպանները փորձեցին փախչել հյուսիսային անտառներ, բայց դրանք ձախողվեցին։ Մի շարք ռուսներ, որոնք գերեվարվել էին Ռուսաստանի սահմանամերձ տարածքից ռազմական արշավանքների ժամանակ և պահվում էին գերեվարված խանությունում, ազատվեցին, և տեղի ունեցավ Կազանի թաթարների մեծ կոտորած, ինչպես նաև ոչնչացվեց գրեթե բոլոր թաթարական շենքերը, այդ թվում նաև մզկիթները։
Պաշարումից առաջ Իվան IV-ը քաջալերեց իր բանակին՝ բերելով Վրաստանի Թամար թագուհու օրինակը՝ նկարագրելով նրան որպես «Իբերիայի ամենաիմաստուն թագուհի, ով հետախուզությամբ և քաջությամբ օժտված մի մարդ էր» ։
Հետևանք
18000 մարդ մնաց որպես կայազոր, իսկ Իվանը վերադարձավ Մոսկվա՝ հաղթանակը նշելու։ Կազանի անկումից հետո դիմադրությունը շարունակվեց գյուղերում։ Ցեղերը հրաժարվեցին հարկեր վճարելուց։ Սպանվել են ռուս առևտրականները, ինչը հանգեցրել է հաշվեհարդարի։ Չալիմի և Միշթամակի ամրոցները կառուցվել են Վոլգայի արևմտյան և արևելյան կողմերում։ Նոգայի Ալի Աքրամը խանը հռչակվեց որպես Կազանի խան։ Սոլտիկովը երթով շարժվեց Միշթամակի դեմ, բայց նա և 500 տղամարդիկ շրջապատվեցին ձյան մեջ և սպանեցին։ Իվան ավելի մեծ ուժ ուղարկեց։ Ձյան և անտառների պայմաններում ամեն օր կռիվներ էին լինում։ Տաս հազար մարդ սպանվեց, վեց հազար մարդ գերվեց տասնհինգ հազար կանանց և երեխաների հետ միասին։ 1600 թաթար մտավորականներ մահապատժի ենթարկվեցին։ Առաջնորդներ Եփանչան և Ալեքան սպանվեցին։ Ալի Աքրամը անզոր էր և սպանվեց Մամեշբիրդեի կողմից։ Մամեշբիրդեն դավաճանեց նաև ռուսներին։ Միշեթամաքի բերդը ինչ-որ ժամանակ ընկավ։ 1556 թվականին Չալիմի անկումից հետո մեծ դիմադրություն ավարտվեց։
1556 թվականին ռուսները իջան Վոլգայով և գրավեցին Աստրախանի խանությունը։ 1558 թվականին Անիկեյ Ստրոգանովին տրվել են մեծ հողեր Կազանի հյուսիս-արևելքում գտնվող Կամա գետի վրա, որը նա աշխատել է զարգացնելու համար։ 1582 թվականին Ստրոգանովները ներգրավված էին Ուրալների արևելքում գտնվող Սիբիրի խանության նվաճման մեջ։ Կազանի թաթարները շարունակում էին ապրել այդ տարածքում և պահպանեցին իրենց լեզուն ու կրոնը։
Ցարական վարչակազմն արգելեց թաթարներին, չուվաշներին և մարիներին բնակություն հաստատել գետերի և քաղաքների երկայնքով, ինչպես նաև զբաղվել դարբնագործությամբ ու զարդերի արհեստներով։ [1 ] Նշված գոտում բնակավայրերը ոչնչացվել կամ տեղափոխվել են։ [2 ]
Կազանի նվաճումից հետո Իվան IV-ը կարգադրեց, որ կիսալուսինը, որը իսլամի խորհրդանիշ է, կարգադրել է տեղադրել քրիստոնեական խաչի տակ ՝ ուղղափառ քրիստոնեական եկեղեցիների գմբեթների վրա ։
Ծանոթագրություններ
Կատեգորիա:Թաթարստանի պատմություն Կատեգորիա:Ռուսաստանի պատերազմներ Կատեգորիա:Pages with unreviewed translations
Պոգարի շրջան
Պոգարի շրջան (Погарский район), մունիցիպալ շրջան Ռուսաստանի Դաշնության Բրյանսկի մարզում։
Աշխարհագրություն
Շրջանի տարածքի մակերեսը կազմում է 1210 կմ²։
Բնակչություն
2010 թվականի մարդահամարի արդյունքներով շրջանում բնակվում էր 31580 մարդ։ Բնակչության խտությունը կազմում էր 26,1 մարդ/կմ²։
Արտաքին հղումներ
Կատեգորիա:Բրյանսկի մարզ Կատեգորիա:Ռուսաստանի շրջաններ ըստ դաշնային սուբյեկտների
Օլիմպոսի անկումը
«Օլիմպոսի անկումը» (Olympus Has Fallen), ռեժիսոր Անտուան Ֆուքուայի մարտաֆիլմը ՝ Քեթրին Բենեդիկտի և Քրեյթոնա Ռոթենբերգի սցենարով։ Գլխավոր դերերում հանդես են եկել Ջերարդ Բաթլերը և Աարոն Էկհարտը, գլխավոր ախոյանի կերպարում՝ ծագումով կորեացի Ռիկ Յունը։ ԱՄՆ-ում պրեմիերան կայացավ 2013 թվականի մարտի 22-ին, Ռուսաստանում՝ 2013 թվականի ապրիլի 4-ին ։
Ֆիլմի կարգախոսն է՝ «Հարվածը հասցվեց հենց սրտին։ Բայց այն կստիպի նրան բաբախել կրկին»։
Դիպաշար (սյուժե)
Անցավ 18 ամիս։ Սպիտակ տունը (Գաղտնի ծառայության համար ծածկագիրը «Օլիմպ») ընդունում է պատվիրակություն Հարավային Կորեային, բայց ինչպես պարզվում է, Կորեայի վարչապետի թիկնախմբում հայտնվել են հարավկորեական ահաբեկիչներ՝ Կանգ Յոնսակի ղեկավարությամբ։ Նրանք ներխուժում են պետության ղեկավարի հանգստարանները։ Այս ամենը հնարավոր է դառնում շնորհիվ թիկնազորի ծախու գործակալ Դեյվ Ֆորբսի։ Կորեացիները պատանդ են վերցնում բունկեր իջած ԱՄՆ նախագահին և փոխնախագահին։ Իշխանությունն անցնում է Ներկայացուցիչների պալատի խոսնակ Ալան Թրամբուլին։ Մայք Բենինգը, տեսնելով կատարվածը, շարժվում է դեպի Սպիտակ տուն և իմանալով պահպանական համակարգը՝ ներթափանցում է ներս։ Ազգային անվտանգության խորհուրդը ստիպված է հույսը դնել Բենինգի հաղորդած թանկարժեք տեղեկատվության վրա։ Նախկին գործակալը նախ դուրս է բերում Նախագահի փոքրիկ տղային, բայց նա պետք է շտապի։ Պարզվում է, որ ահաբեկիչները ցանկանում են ակտիվացնել ՑԵՐԲԵՐ ծրագիրը, որը հանկարծակի բացթողման դեպքում նախատեսված է ԱՄՆ միջուկային մարտագլխիկների վերացման համար։ Հրթիռները կպայթեն հենց հորերում և երկրի զգալի մասը կդարձնեն ռադիոակտիվ անապատ։
Ծովային հետևակի փորձերը գրավել շենքը երկնքից ձախողվում են։ Զավթիչները տեր են դարձել Hydra 6 գաղտնիի զենքին, որը մի քանի րոպեների ընթացքում խփում է հատուկ ջոկատի 6 ուղղաթիռներից 5-ը։ Նախագահի պաշտոնակատար Թրամբուլը համաձայնում է Կանգի պայմաններին. հրաման է տալիս հետ կանչել 7-րդ նավատորմը և Հարավային Կորեայում ամերիկյան ռազմաջոկատը, ինչպես նաև տրամադրում է ուղղաթիռ։ Ահաբեկիչները գերիներին դիմակներով նստեցնում են ուղղաթիռ և օդում պայթեցնում։ Բոլորը կարծում են, որ նախագահը զոհվել է, բայց սա միայն շեղող քայլ է։ Կանգը նախագահի հետ փորձում է փախչել Սպիտակ տան տակ գտնվող թունելային համակարգով։ Վերջին պահին բունկեր ներխուժած Բենինգը կանգնեցում է նրան, փրկում նախագահին և դադարեցնում Ցերբերի հետհաշվարկը։
Ստեղծում
Millennium Films պրոդյուսերական ընկերությունը ֆիլմի սցենարը գնեց 2012 թվականի մարտին։ Գլխավոր դերը ստացավ Ջերարդ Բաթլերը ։ Մնացած դերերը բաշխվեցին հունիսից հուլիս ընկած ժամանակահատվածում    ։
Նկարահանումները սկսվեցին 2012 թվականի հուլիսի 9-ին և անցնում էին Շրիվպորտում, Լուիզիանա ։
Կարծիքներ
Ֆիլմը ստացավ կինոքննադատների և հանդիսատեսների ոչ միանշանակ կարծիքներ։ Rotten Tomatoes կայքում ֆիլմի միջին վարկանիշը կազմում է 10-ից 5,3 բալ, Metacritic կայքում՝ 31 կարծիքիների հիման վրա 100 բալից 41 բալ ։
IMDb-ում հանդիսատեսների վարկանիշը կազմում է 10-ից 6,5 բալ ։ CinemaScore ընկերությունը, որ զբաղվում է շուկայի հետազոտություններով, բացվող շաբաթավերջի ընթացքում կինոթատրոններից դուրս եկող հանդիսականների շրջանում անցկացրել է հարցում։ Կինոդիտողների միջին գնահատականը հինգբալանոց գնահատման սանդղակով «հինգից հանած է» ։
Արտաքին հղումներ
Կատեգորիա:Ամերիկյան մարտաֆիլմեր Կատեգորիա:2013 ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան էքշն թրիլեր ֆիլմեր Կատեգորիա:2010-ականների էքշն թրիլեր ֆիլմեր Կատեգորիա:Ֆիլմեր, որոնց գործողությունները տեղի են ունենում Վաշինգտոն ԿՇ-ում
Ազատության արձան (Ռիգա)
Տեղադրություն
Հուշարձանը գտնվում է Ռիգայի կենտրոնական փողոցում` Բրիվիբաս ճեմուղում (Brīvības bulvāris, բառացի՝ «Ազատության բուլվար»)՝ Հին Ռիգայից ոչ հեռու։
1990 թվականին Բրիվիբաս ճեմուղու 200-մետրանոց հատվածը Ասպազիյաս զբոսայգուց մինչև Ռայնյա զբոսայգի փակվել է տրանսպորտի երթևեկության համար։ Այդպիսով ձևավորվել է Ազատության արձանի հրապարակը, որն իր մեջ ներառում է քաղաքային ջրանցքի վրայի կամուրջը։ Հուշարձանից հյուսիս՝ զբոսայգում, գտնվում է Բաստիոնի բլուրը, որը այգիների ու զբոսուղիների համալիր է` ստեղծված նախկին ամրոցային հողաթմբի տեղում։ Հուշարձանից հարավ գտնվում է Լատվիայի ազգային օպերայի շենքը, իսկ հրապարակից հարավ-արևմուտք՝ սրճարան ու «Լայմա» ժամացույցը ։
Պատմություն
1910 թվականից այս նույն հրապարկում, սակայն մեկ այլ տեղում, կանգնեցված է եղել Պետրոս I-ին նվիրված արձան։ Այն ապամոնտաժվել է Առաջին համաշխարհային պատերազմից հետո մշակութային արժեքները քաղաքից էվակուացնելու ծրագրի շրջանակներում։
Լատվիայի անկախության համար պայքարած մարտիկներին հիշատակին հուշարձան տեղադրելու գաղափարն առաջացել է 1922 թվականին, երբ Լատվիայի վարչապետ Զիգֆրիդ Աննա Մեյերովիցը հանձնարարել է կազմակերպել ապագա հուշարձանի նախագծերի մրցույթ։ Մի քանի մրցույթներից հետո ընտրվել է Կարլիս Զալեի նախագիծը`հետևալ նշանաբանով՝ «Շողա՛, ինչպես արև» («Mirdzi kā zvaigzne!»): Շինարարական աշխատանքները սկսվել են 1931 թվականին և իրականացվել են Լատվիայի բնակիչների կատարած նվիրաբերությունների միջոցով։
Հգուշարձանը բացվել է Լատվիայի անկախության հռչակման 17-րդ տարեդարձին` 1935 թվականի նոյեմբերի 18-ին։
Երբ 1940 թվականին Լատվիան միացել է ԽՍՀՄ-ին, հարց է բարձրացվել հուշարձանի վերակառուցման հնարավորության, նույնիսկ նրա ապամոնտաժման ու տեղափոխության մասին, սակայն քննարկմանը մասնակից ականավոր ճարտարապետներ Վերա Մուխինայի (ծագումով եղել է Ռիգայից), ճարտարապետության ակադեմիկոս Լև Ռուդնևի (երկար ժամանակ ապրել է Ռիգայում) և հուշարձանի ճարտարապետ, ակադեմիկոս Էռնստ Շտալբերգի շնորհիվ հուշարձանը նախկին տեսքով պահպանվել է իր տեղում.
Ճարտարապետություն
Հուշարձանն ուղղահայաց կոթողէ՝ 42 մ բարձրությամբ։ Կառուցված է գորշ և կարմիր գրանիտից, տրավերտինից, բետոնից և պղնձից։ Հիմքի մոտ տեղադրված են 13 քանդակներ ու բարձրաքանդակներ, որոնք ներկայացնում են երկրի պատմությունը` դիցաբանական հերոս Լաչպլեսիսից մինչև լատիշական նետաձիգներ ու Լատվիայի անկախության համար պայքարող մարտիկներ ։
Կոթողի 19-մետրանոց աշտարակաձև գագաթին Ազատության արձանն է, որն ունի 9 մ բարձրություն։ Այն ներկայացնում է երիտասարդ կնոջ (հայտնի է որպես Միլդա), որի վերև պարզած ձեռքերում երեք աստղեր են. դրՀնք խորհրդանշում են Լատվիայի պատմական երեք մասերը՝ Կուրզեմե, Վիձեմե և Լատգալիա։
Հուշարձանի ճակատամասին կա մակագրություն` «Հայրենիքին ու ազատությանը» («Tēvzemei un Brīvībai»):
Հուշարձանի հեղինակներն են՝
Արտաքին հղումներ
Կատեգորիա:Սյուներ Կատեգորիա:Ռիգայի տեսարժան վայրեր Կատեգորիա:1935 հիմնադրումներ
Գոհարիկ
Գոհարիկ, հայկական իգական անուն։ Գոհար անվան փաղաքշական ձևն է։ Հիշատակված է 14-րդ դարում, ինչպես նաև անթվական մի արձանագրությունում ։
Ծանոթագրություններ
Կատեգորիա:Հայկական իգական անձնանուններ
Ջանել Պերցինա
Ջանել Պերցինա (Janelle Marie Pierzina, ), ամերիկացի դերասանուհի, ֆոտոմոդել և հեռուստատեսային անձ։
Կենսագրություն
Ջանել Պերցինան ծնվել է 1980 թվականի հունվարի 10-ին՝ Գրանդ Ռապիդսում, Կեվին Էն Պերցինաների ընտանիքում։
Կարիերա
Ջանելը առաջին անգամ նկարահանվել է հեռուստասերիալում 2001 թվականին, խաղալով «Ընկերներ» հեռուստասերիալում։ Ընդհանուր առմամբ Ջանելը նկարահանվել է 6 ֆիլմերում և հեռուստասերիալներում։ Նա նաև հանդիսանում է ֆոտոմոդել։
Անձնական կյանք
2010 թվականի հունիսի 12-ին Ջանելը ամուսնացել է Ջեսս դե Սանտոյի հետ։ Նրանք ունեն 3 երեխա՝ Վիոլետ Էն դե Սանտո (դեկտեմբերի 14, 2011), Վիլյամ Լինքոլն դե Սանտո (օգոստոսի 10, 2013) և Ստելլա Ռաուզ դե Սանտո (սեպտեմբերի 26, 2014)։
Ծանոթագրություններ
Կատեգորիա:Ամերիկացի դերասանուհիներ Կատեգորիա:Ամերիկացի մոդելներ
Պոչեպի շրջան
Պոչեպի շրջան (Почепский район), մունիցիպալ շրջան Ռուսաստանի Դաշնության Բրյանսկի մարզում։
Ստեղծվել է 1929 թվականին։ Վարչական կենտրոնը՝ Պոչեպ ։
Աշխարհագրություն
Շրջանի տարածքի մակերեսը կազմում է 1887 կմ²։
Բնակչություն
2010 թվականի մարդահամարի արդյունքներով շրջանում բնակվում էր 44147 մարդ։ Բնակչության խտությունը կազմում էր 23,4 մարդ/կմ²։
Արտաքին հղումներ
Կատեգորիա:Բրյանսկի մարզ Կատեգորիա:Ռուսաստանի շրջաններ ըստ դաշնային սուբյեկտների
Ամիտիվիլլի սարսափը: Զարթոնք
«Ամիտիվիլլի սարսափը։ Զարթոնք» (Amityville: The Awakening), ռեժիսոր Ֆրանկ Հալֆունի ամերիկյան սարսափ ֆիլմ։ Սա այս սերիայի տասներորդ ֆիլմն է։ Թողարկման ամսաթիվը ԱՄՆ-ում՝ 2017 թվականի հունիսի 30 ։ Ռուսաստանում պրեմիերան տեղի է ունեցել հուլիսի 20-ին ։
Սյուժե
Բելը իր միայնակ մոր՝ Ջոանի, կրտսեր քրոջ՝ Ջուլիետայի և նրա զույգ եղբոր՝ Ջեյմսի հետ, որը գտնվում էր կոմայի մեջ, տեղափոխվում է իր նոր տուն։ Բայց երբ սկսում են տանը տարօրինակ բաներ տեղի ունենալ՝ այդ թվում եղբոր հրաշք ապաքինումը և սարսափելի մղձավանջները, նա սկսում է կասկածել, որ մայրը իրեն ամեն ինչ չէ, որ պատմել է։ Շուտով հասկանում է, որ նրանք տեղափոխվել են դժբախտություններով հայտնի Ամիտիվիլլ կոչված տունը։
Մարքեթինգ
Առաջին անոնսը դուրս է եկել 2014 թվականի օգոստոսի 22-ին ։ 2016 թվականի փետրվարի 16-ին դուրս էր եկել երկրորդ անոնսը և ֆիլմի պաստառը ։
Հասույթ
Դեբյուտային ուիք-էնդում նկարը աշխատեց ռեկորդային ցածր գումար՝ ընդամենը 742 դոլլար։ Գումարային ձախողումը կապված է Խարվի Վայնշթեյնի շուրջը տեղի ունեցող սկանդալի հետ ։
Ծանոթագրություններ
Կատեգորիա:Սարսափ ֆիլմեր գերբնական ուժով տների մասին Կատեգորիա:2017 թվականի ԱՄՆ-ի ֆիլմեր Կատեգորիա:Սարսափ ֆիլմեր Կատեգորիա:Ամերիկյան թրիլեր ֆիլմեր Կատեգորիա:2017 թվականի սարսափ ֆիլմեր Կատեգորիա:ԱՄՆ-ի առեղծվածային ֆիլմեր Կատեգորիա:Ֆրենկ Հալֆունի ֆիլմեր Կատեգորիա:Անգլերեն ֆիլմեր Կատեգորիա:2017 ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան ֆանտաստիկ սարսափ ֆիլմեր
Թեթրածղարո
Թեթրածղարո (თეთრაწყარო), գյուղ Վրաստանում։ Գտնվում է Իմերեթի մարզի Խարագաուլի շրջանում։
Դիրք
Գյուղը գտնվում է ծովի մակարդակից 440 մետր բարձրության վրա։ Շրջկենտրոն Խարագաուլից հեռու է 4 կմ։
Տրանսպորտ
Գյուղը շրջկենտրոն Խարագաուլի հետ կապված է ավտոխճուղով։ Տարածքով է անցնում Թբիլիսի-Բաթում երկաթուղին։
Ամենամոտ օդանավակայանը գտնվում է Քութայիս քաղաքում։
Ծանոթագրություններ
Կատեգորիա:Վրաստանի գյուղեր Կատեգորիա:Խարագաուլի շրջան
Նովակ Ծերունի
Նովակ Ծերունի (սերբերեն՝ Starina Novak, ռումիներեն՝ Baba Novac, կյուրեղագիր սերբերեն՝ Старина Новак, ), օսմանյան տիրապետության դեմ ազատագրական կռիվներ մղած հայդուկ, Սերբիայի և Ռումինիայի ժողովուրդների դյուցազուն, ժողովրդական էպիկական չափածո և արձակ ստեղծագործությունների հերոս
Կենսագրություն
Վարկածներից մեկի համաձայն՝ Նովակ Ծերունին սերում էր ռումինական Տոմակ տոհմից, , ըստ մեկ այլ վարկածի՝ բուլղարական միջնադարյան Շիշմանովիչների արքայատոհմից ։ Ռումին իշխան Միխալ Խիզախի զորքի կազմում նա իր ջոկատով կռիվներ է մղել թուք զավթիչների դեմ Բուլղարիայի, Սերբիայի, Տրանսիլվանիայի, Վալախիայի, Բոսնիայի և հարակից շրջանների ազատագրման համար, արժանացել գեներալի կոչման։
Նրա հետ կողք կողքի՝ թուրքերի դեմ մարտնչել են եղբայրն ու որդին։ Դժբախտաբար, ծեր զորականը, որ արդեն 71 տարեկան էր, ընկել է Միխալ Խիզախի դեմ դուրս եկած հունգար կաթոլիկ իշխանների լարած թակարդը, և վերջիններս նրան դաժանաբար տանջամահ են արել 1601 թվականի փետրվարի 5-ին, Կոլոշվար քաղաքում (ներկայումս՝ Ռումինիայի Կլուժ-Նապոկա քաղաքը)։
Արտաքին հղումներ
Կատեգորիա:Հայդուկներ Կատեգորիա:Մահապատժի ենթարկված անձինք
Սումառագա
Սումառագա (Zumárraga, բասկ.՝ Zumarraga), բնակավայր և մունիցիպալիտետ Իսպանիայում՝ Գիպուսկոայի ենթարկման տակ՝ Բասկերի երկիր համայնքի տարածքում (ինքնավար համայնք)։ Մունիցիպալիտետը գտնվում է Գոյերի շրջանում։ Տարածքը կազմում է 19,42 կմ2։ Բնակչությունը 2010 թվականի տվյալներով կազմել է 10037 մարդ։ Ադմինիստրատիվ կենտրոնից գտնվում է 54 կմ հեռավորության վրա։
Պատմություն
Սումառագան հիմնադրվել է 1661 թվականին։
Արտաքին հղումներ
Կատեգորիա:Իսպանիայի բնակավայրեր Կատեգորիա:1661 թվականին հիմնադրված բնակավայրեր
Ալանդ'Ուի է Սոսեյ
Ալանդ'Ուի է Սոսեյ (Alland'Huy-et-Sausseuil), համայնք Ֆրանսիայի Շամպայն-Արդեն մարզի Արդեններ գավառում ։
Բնակչությունը 2014 թվականի դրությամբ կազմում է 259 մարդ, բնակչության խտությունը` 29.74 մարդ/կմ²։ Բնակավայրը զբաղեցնում է 8.71 կմ² տարածք։
Աշխարհագրություն
Գտնվում է Փարիզ քաղաքից 180 կմ հյուսիս-արևելք, Շալոն ան Շամպայն քաղաքից 65 կմ հյուսիս, Շառլվիլ Մեզիեր քաղաքից 31 կմ հարավ։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 152 աշխատունակ (15-64 տարեկան) բնակիչ, որոնցից ակտիվ էին 118-ը, իսկ ոչ ակտիվները` 34։ Ակտիվության ցուցանիշը կազմում է 77,6 %։ 118 աշխատունակ մարդկանցից աշխատել է 107 անձ (57 տղամարդ և 50 կին)։ Գործազուրկ են եղել 11 անձ (5 տղամարդ և 6 կին)։ 34 անաշխատունակներից 8-ը եղել են աշակերտներ կամ ուսանողներ, 12-ը` թոշակառուներ, իսկ 14-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Կլամսի (Էնայի գավառ)
Կլամսի (Quincy-sous-le-Mont), համայնք Ֆրանսիայի Պիկարդիա մարզի Էնա գավառում։ Մտնում է Ֆեր ան Տարդենուա կանտոնի կազմի մեջ։ Հանդիսանում է Սուասոն շրջանի կոմունա։ Փոստային ինդեքս՝ 02633:
Համայնքի INSEE կոդ՝ 02198։
Տնտեսություն
2010 թվականի տվյալներով՝ աշխատունակ տարիքի 157 մարդկանցից (15-64 տարեկան) 105-ը տնտեսապես ակտիվ էին, 52-ը՝ ոչ ակտիվ (ակտիվության ցուցանիշը՝ 66,9 %, 1999 թվականին եղել է՝ 71,3 %)։ 105 աշխատունակ բնակիչներից 93-ը աշխատում էին (50 տղամարդ և 43 կին), անաշխատանք էին 12-ը (10 տղամարդ և 2 կին)։ 52-ը անգործունակ մարդկանցից 11-ը աշակերտներ կամ ուսանողներ էին, 21-ը՝ թոշակառու, 20-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Ռոգնեդինսկի շրջան
Ռոգնեդինսկի շրջան (Рогнединский район), մունիցիպալ շրջան Ռուսաստանի Դաշնության Բրյանսկի մարզում։
Արտամուսնություն
Արտամուսնություն կամ էքսոգամիա, նախնադարյան հասարակությանը բնորոշ սովորույթ, որով արգելվում էր նույն ազգակցական խմբի մարդկանց ամուսնությունը։ Հայաստանում, սովորույթի իրավունքի ուժով, ամուսնությունն արգելվում էր մինչև ազգակցության 7-րդ աստիճանը։ Այս սովորույթը օրենքի ուժ է ստացել միջնադարյան հայ կանոնագրքերում և դատաստանագրքերում։
Ռոգնեդինսկի շրջան
Ստեղծվել է 1929 թվականին։ Վարչական կենտրոնը՝ Ռոգնեդինո ։
Արտամուսնություն
Կատեգորիա:Ամուսնություն
Ռոգնեդինսկի շրջան
Բնակչություն
2010 թվականի մարդահամարի արդյունքներով շրջանում բնակվում էր 7533 մարդ։ Բնակչության խտությունը կազմում էր 7,11 մարդ/կմ²։
Արտաքին հղումներ
Կատեգորիա:Բրյանսկի մարզ Կատեգորիա:Ռուսաստանի շրջաններ ըստ դաշնային սուբյեկտների
Մարկ Հովսեփյան
Մարկ Դանիելի Հովսեփյան, խորհրդային հայ ռեժիսոր, օպերատոր, ՌԴ արվեստի վաստակավոր գործիչ (1996)։
Կենսագրություն
Մարկ Հովսեփյանը ծնվել է 1937 թվականին Մագադանում։ 1963 թվականին ավարտել է ՎԳԻԿ-ի օպերատորական ֆակուլտետը՝ Բորիս Վոլչեկի արվեստանոցը, իսկ 1967 թվականին՝ Սցենարիստների և ռեժիսորների բարձրագույն դասընթացները։ 1967 թվականից Մաքսիմ Գորկու անվան կինոստուդիայի ռեժիսորն է եղել ։
Մրցանակներ և պարգևներ
1968 - ՀԼԿԵՄ մրցանակ «Վիկտոր Չերնիշևի երեք օրը» ֆիլմի համար 1999 - «Ռոսիա» ոչ խաղարկային ֆիլմերի կինոփառատոնում (Եկատերինբուրգ) գլխավոր մրցանակ՝ «№ 12 գնացքի ուղևորը․ Հիշողություններ Լև Տոլստոյի մասին» ֆիլմի համար